《秋夜吟》
宋代·邓林

秋风吹叶叶满地，明月穿林林琐碎。曲阑倚遍未成眠，金井床边啼络纬。

自从征夫去不归，美人夜上鸳鸯机。隔窗何人堪共语，停梭怅然泪如雨。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。